je zavedenie zubného miniimplantátu bolestivé?
počas ošetrenia sa podáva lokálne anestetikum, ktoré zabezpečuje necitlivosť. keď sa jeho účinky pominú, môžete cítiť chvíľkovú nevoľnosť. počas prijímania implantátu sa môžu vyskytnúť zápaly, opuchy a zvýšená citlivosť postihnutého miesta. bolesť, ktorá je vo väčšine prípadov len mierna, pacienti už na druhý deň nepociťujú.
implantáty nie sú vhodné úplne pre všetkých. vekové obmedzenia však neexistujú. problémom môže byť zdravie a stav ďasien a kostí. implantáty neodporúčame pri výrazných poškodeniach ďasien a kostného tkaniva z dôvodu paradentózy a pri autoimunitných ochoreniach pacientov, ktoré výrazne spomaľujú rýchlosť hojenia a spojenie implantátu s kosťou. či sú pre vás implantáty vhodné vám odporúčame prekonzultovať s našim skúseným implantológom. využite na to nezáväznú konzultáciu.